CELEX: 52011XX0618(01)
Language: et
Date: 2011-06-18 00:00:00
Title: Otsus nr 165, 18. märts 2011 , millega avatakse pakkumismenetlus seoses maapõuevarade seaduse artikli 2 lõike 1 punktis 3 määratletud maapõuevarade nafta ja maagaasi geoloogilise luure ja uurimisega maatükil „Plokk 3 Car Kalojan” , mis asub Ruse, Razgradi, Silistra, Šumeni, Tărgovište ja Veliko Tărnovo piirkonnas, ning millega teatatakse, et load antakse pakkumismenetluse alusel

18.6.2011   
            
            
               ET
            
            
               Euroopa Liidu Teataja
            
            
               C 178/22
            
         OTSUS nr 165,
   18. märts 2011,
   millega avatakse pakkumismenetlus seoses maapõuevarade seaduse artikli 2 lõike 1 punktis 3 määratletud maapõuevarade nafta ja maagaasi geoloogilise luure ja uurimisega maatükil „Plokk 3 Car Kalojan”, mis asub Ruse, Razgradi, Silistra, Šumeni, Tărgovište ja Veliko Tărnovo piirkonnas, ning millega teatatakse, et load antakse pakkumismenetluse alusel
   2011/C 178/08
   BULGAARIA VABARIIK
   MINISTRITE NÕUKOGU
   Vastavalt maapõuevarade seaduse artikli 5 punktile 2, artikli 7 lõike 2 punktile 8, artikli 42 lõike 1 punktile 1 ja artikli 44 lõikele 3 ning ministrite nõukogu 2010. aasta otsusega vastuvõetud määruse nr 231 (maapõuevarade seaduse kohaselt maapõuevarade luureks ja/või uurimiseks pakkumiste esitamise ja konkursside korraldamise menetluste ning nende tootmiseks kontsessioonide andmise kohta) artikli 4 lõike 1 punktile 1 ja artiklile 16
   MINISTRITE NÕUKOGU OTSUSTAB:
   
               1.
            
            
               Avatakse pakkumismenetlus seoses nafta ja maagaasi geoloogilise luure ja uurimisega maatükil „Plokk 3 Car Kalojan”, mis asub Ruse, Razgradi, Silistra, Šumeni, Tărgovište ja Veliko Tărnovo piirkonnas ning mille pindala on 4 068 km2 ja mis on kindlaks määratud geograafiliste punktidega 1–8, mille koordinaadid on esitatud lisas.
            
         
               2.
            
            
               Teatatakse, et punkti 1 kohane lubade andmine põhineb pakkumismenetluse tulemustel.
            
         
               3.
            
            
               Määratakse kindlaks, et geoloogilise luure ja uurimise load kehtivad viis aastat pärast geoloogilise luure ja uurimise lepingu jõustumist ning kõnealust tähtaega võib vastavalt maapõuevarade seaduse artikli 31 lõikele 3 pikendada.
            
         
               4.
            
            
               Pakkumisdokumentide ostmise tähtaeg on 120. päeval pärast käesoleva otsuse avaldamist Euroopa Liidu Teatajas, kell 17.00.
            
         
               5.
            
            
               Pakkumismenetlusel osalemise teatise esitamise tähtaeg on 130. päeval pärast käesoleva otsuse avaldamist Euroopa Liidu Teatajas, kell 17.00.
            
         
               6.
            
            
               Konkursi tingimustele vastavate pakkumiste esitamise tähtaeg on 144. päeval pärast käesoleva otsuse avaldamist Euroopa Liidu Teatajas, kell 17.00.
            
         
               7.
            
            
               Pakkujad ei viibi pakkumismenetlusel isiklikult kohal.
            
         
               8.
            
            
               Pakkumisdokumentide hind on 15 000 BGN. Pakkumisdokumente saab osta majandus-, energeetika- ja turismiministeeriumi kabinetis nr 813, aadressil Triadica 8, Sofia, Bulgaria, otsuse punktis 4 sätestatud aja jooksul.
            
         
               9.
            
            
               Pakkumismenetlusel osalejad peavad vastama maapõuevarade seaduse artikli 23 lõikes 1 sätestatud nõuetele.
            
         
               10.
            
            
               Konkursi tingimustele vastavaid osalejate pakkumisi hinnatakse esitatud tööprogrammi, keskkonnakaitsevahendite, koolituste, boonuste ning osalejate haldus- ja finantssuutlikkuse alusel, nagu on ette nähtud pakkumisdokumentides.
            
         
               11.
            
            
               Pakkumismenetlusel osalemise rahaline tagatis on 20 000 BGN, mis makstakse punktis 5 määratud tähtajaks majandus-, energeetika- ja turismiministeeriumi pangakontole, nagu on märgitud pakkumisdokumentides.
            
         
               12.
            
            
               Eduka osaleja rahaline tagatis makstakse tagasi pärast lepingu allakirjutamist, muude osalejate rahalised tagatised tagastatakse 14 päeva jooksul pärast ministrite nõukogu otsuse avaldamist geoloogilise luure ja uurimise lubade andmise kohta Bulgaaria Riigi Teatajas.
            
         
               13.
            
            
               Pakkumismenetlusel osalemise avaldused ja pakkumismenetluse tingimuste kohased osalejate pakkumised esitatakse bulgaaria keeles majandus-, energeetika- ja turismiministeeriumi dokumendiosakonnale (Деловодство) aadressil Triadica 8, Sofia, Bulgaria, vastavalt maapõuevarade seaduse artikli 46 nõuetele.
            
         
               14.
            
            
               Pakkumised peavad vastama pakkumisdokumentides esitatud nõuetele ja tingimustele.
            
         
               15.
            
            
               Pakkumismenetlus toimub ka siis, kui menetlusel on lubatud osaleda vaid ühel taotlejal.
            
         
               16.
            
            
               Maavarade luuret alustatakse pärast seda, kui asjakohane pädev asutus on hinnanud geoloogilise luure ja uurimise tööde aastaplaani vastavust nõuetele, lähtudes määrusest, millega määratakse kindlaks tingimused ja kord, mille kohaselt hinnatakse plaanide, kavade, projektide ja investeerimisettepanekute vastavust kaitsealuste alade kaitse nõuetele, mis on vastu võetud ministrite nõukogu 2007. aasta dekreediga nr 201 (avaldatud Bulgaaria Riigi Teatajas nr 73/2007, muudetud ja täiendatud versioon nr 81/2010).
            
         
               17.
            
            
               Majandus-, energeetika- ja turismiministeerium on volitatud:
               
                           17.1.
                        
                        
                           saatma käesoleva otsuse avaldamiseks Euroopa Liidu Teatajas ja Bulgaaria Riigi Teatajas;
                        
                     
                           17.2.
                        
                        
                           korraldama ja viima läbi pakkumismenetluse.
                        
                     
         
               18.
            
            
               Käesoleva otsuse kohta esitatud kaebused võib saata kõrgeimale halduskohtule 14 päeva jooksul pärast otsuse avaldamist Euroopa Liidu Teatajas.
            
         
      
         
            Peaminister
         
         Boyko BORISOV
      
      
         
            Ministrite Nõukogu peasekretäri eest
         
         Veselin DAKOV
      
   
   
      LISA
      
         KOORDINAATIDE LOETELU
      
      Rahvusvaheline geodeetiliste koordinaatide süsteem WGS 84
      
                  nr
               
               
                  Pikkuskraad
               
               
                  Laiuskraad
               
            
                  1
               
               
                  26.0000
               
               
                  43.7653
               
            
                  2
               
               
                  27.0000
               
               
                  43.7653
               
            
                  3
               
               
                  27.0114
               
               
                  43.2995
               
            
                  4
               
               
                  26.7651
               
               
                  43.2996
               
            
                  5
               
               
                  26.7649
               
               
                  43.3670
               
            
                  6
               
               
                  26.5180
               
               
                  43.3660
               
            
                  7
               
               
                  26.5179
               
               
                  43.2992
               
            
                  8
               
               
                  26.0000
               
               
                  43.2964